google/wiki40b huggingface dataset:
12. etappe i Tour de France 2005

Info

Før etappen ble det klart at lederen i kampen om den grønne trøyen Tom Boonen måtte trekke seg. Dermed overtok Thor Hushovd ledelsen i denne kampen. Hushovd syklet ikke i den grønne trøyen før i 13. etappe.
Denne småkuperte etappen var i utgangspunktet perfekt for Kurt-Asle Arvesen, som på forhånd annonserte at han skulle forsøke å gå brudd. Men Arvesen kom ikke med i riktig brudd. Mange forsøkte å gå i brudd allerede fra starten men da en gruppe til slutt fikk gå fra hovedfeltet satt ikke Arvesen i denne. Isteden rykket Stuart O'Grady fra feltet for å få kontakt med utbrytergruppen. For å forsvare ledelsen i kampen om den grønne trøyen måtte Hushovd følge O'Grady. Etterhvert opparbeidet denne gruppen seg et solid forsprang som på hovedfeltet. Under bestigningen av det siste fjellet klarte ingen andre å følge David Moncoutie som fikk et forsprang han ikke gav fra seg. Han vant dermed etappen snaue minuttet foran forfølgerne. Hushovd og O'Grady kom mot mål samtidig 3:15 bak Moncoutie. 
I spurten var Hushovd overlegen og han hadde ingen problemer med å slå O'Grady. Dermed økte Hushovd ledelsen på sin argeste konkurrenter O'Grady og Robbie McEwen med henholdsvis ett og fire poeng. McEwen vant spurten i hovedfeltet som kom samlet til mål 10:33 min. etter Moncoutie
Al-Khidr

Al-Khidr (arabisk: الخضر «den grønne», også translitterert Khidr, Khidar, Khizr, Khizar) har en omtvistet status blant islamske lærde: en del sier at han er en helgen (‘Abdan Ṣālih) mens andre anset at han er en islamsk profet.
Al-Khidr er best kjent for sin fremtredende rolle i sura Al-Kahf (Koranen 18:65). Selv om han ikke nevnes ved navn i versene tros han være den åndelige læremester som Musa (Moses) følger og hvis tilsynes voldsomme og destruktive handlinger besværer Musa slik at han bryter mot sin ed å ikke stille noen spørsmål.
I Koranen er fortellingen der Musa blir beordret av Gud å følge en meget lærd skikkelse som han skal lære av. Når Profeten Musa treffer på skikkelsen har de en samtale der Musa presenterer sin vilje å følge med men Khidr svarer at Musas ikke er rede og tålmodig nok til å bli med. 
Musa sier at Khidr med Guds vilje skal finne ham tålmodig hvorpå Khidr svarer at Musa ikke får stille et eneste spørsmål før han selv bestemmer seg for å fortelle ham hvorfor han gjør det han gjør. Musa går med på dette og følger med, men mislykkes med å bevare tålmodigheten og setter spørsmålstegn ved Khidr. 
Når de går ombord på et skip, skader Khidr fartøyet ved å lage et hull. Musa fant ikke tålmodighene men spør: «Har du gjort et hull slik at folket skal drukne? Sannelig har du gjord noe ondt» hvorpå Khidr påminner Moses «Sa jeg ikke at du ikke skulle klare å holde tålmodigheten med meg en eneste dag?» hvorpå han gir Musa en advarsel om at få fortsette å følge med på sin reise. 
Senere myrder Khidr en ung mann og atter igjen utfordrer Musa Khidrs handlemåte, og Khidr minner Musa om at han igjen brøt sitt løfte, til hvilket Musa lover at han ikke skal gjøre så igjen hvis ikke da deres veier skal skilles. Deretter besøker de en by der de blir nektet gjestfrihet av en familie. Denne gang lager Khidr et hull i en vegg. Musa spør forbløffet hva dette skal være godt for, hvorpå Khidr svarer «Dette får markere atskillelsen mellom oss. Nå skal jeg informere deg om bakgrunnen for mine handlinger». Mange handlinger som virker onde, dystre eller skadelige var faktisk tvert i mot barmhjertighetsfremmende handlinger. - Båten skadet jeg for å redde eierne fra å tape sin båt til en konge som beslaglegger alle båter med vold. Gutten - hans foreldre var troende og barnet var ulydig og utakknemlig, og Gud ville erstatte barnet med et spirituelt rent barn, et med lydighet og tilgivenhet. Som for veggen som ble reparert etter å ha blitt skadet forklarte Khidr at innenfor fantes en skatt som tilhørte to ulykkelige foreldreløse gutter hvis far var en rettvis mann. Som Guds sendebud reparerte jeg veggen som et tegn på godhet ved å belønne farens fromhet på så vis at når veggen blir svak og kollapser igjen, kommer barna til å være eldre og sterkere og kan ta ut skatten som tilhører dem.
Opplett

Opplett er et norsk plateselskap med Mikal Telle fra Tellé Records og bergensartisten Erlend Øye bak.
Selskapet har tre utgivelser, alle fra 2008. Utgivelsene er blant annet Fjorden Baby!s debutalbum samt samlealbumet Opplett 2008, som er den første utgivelsen som Fjorden Baby! og John Olav Nilsen & Gjengen deltar på.
Kendra Wilkinson

Biografi

Kendra Wilkinson ble født i San Diego i California, og er av ukrainsk, irsk og engelsk avstamning. Hun er den eldste av to barn, og har en yngre bror. Hennes mor Patti, var opprinnelig fra New Jersey, og hennes far Eric, vokste opp i Pennsylvania og New Jersey. Wilkinson gikk på videregående skole, hvor hun ble uteksaminert i 2003. Hun begynte å jobbe som modell, og også en kort jobbet som kontorassistent for en tannlege.

Karriere

Wilkinson møtte Hugh Hefner i april 2004. Kort tid etter de møttes, spurte Hefner henne om å være en av hans venninner, og hun flyttet inn på Playboy Mansion. Hun ble omtalt på E! reality-serien The Girls Next Door med Holly Madison og Bridget Marquardt. Hun flyttet ut av herskapshus i 2009 etter å ha møtt sin fremtidige ektemann, og hennes egen realityserie kalt Kendra. Den første sesongen handlet om hennes liv på egen hånd og planleggingen av bryllupet sitt.

Personlig liv

Wilkinson giftet seg med Hank Baskett i juni 2009 i Playboy Mansion. I desember 2009 fødte hun sitt første barn, en gutt som heter Hank Baskett IV.
Elise Jakhelln

Utstillinger og utmerkelser

Hun hadde separatutstillinger i Vestlandske Kunstindustrimuseum 1956 og 1978, i Forum i 1960, i Kunstindustrimuseet i Oslo 1965 og 1979 og i Kunstnernes Hus i 1967. Hun deltok i flere kollektivutstillinger fra 1936, og representerte også Norge på Verdensutstillingen i Paris 1937 og på den store vandreutstillingen «Design in Scandinavia» i USA og Canada 1954–57. 
Hun er innkjøp av Kunstindustrimuseet i Oslo, Nordenfjeldske Kunstindustrimuseum i Trondheim og The Lowe Art Gallery, University of Syracuse. Hun mottok Jacobprisen i 1958.
Philipp Melanchthon

Bakgrunn

Philipp Melanchthon var i slekt med Johannes Reuchlin, som var en av humanismens forgrunnsskikkelser. Melanchthon bodde hos ham som tenåring, etter at han ble foreldreløs. Johannes Reuchlin øvet stor innflytelse på Melanchthons tankemåter og dannelse. Melanchthon studerte i Heidelberg og Tübingen, blant annet under Reuchlin.

Karriere

Reuchlin gav ham den greske navneformen Melanchthon etter hans tyske slektsnavn Schwarzerdt, etter humanistisk skikk, og anbefalte ham til professortjenesten i gresk ved det nydannede Wittenberg-universitetet som han tiltrådte 21 år gammel. Han begynte der i 1518, og fra 1519 underviste han også ved det teologiske fakultet.
Melanchthon var liten av vekst, ikke lengre enn 1,50 meter, og tynn, og Luther var urolig for at han ikke skulle klare Wittenbergs klima. Melanchthon satte seg imidlertid raskt i respekt innen universitetets murer, hans innsettelsestale var engasjerende og imponerende. Melanchthon spilte en fremtredende rolle ved universitetet i Wittenberg, først som professor og senere som rektor.
Luther vant ham snart for reformasjonen, og i 1521 publiserte Melanchthon det første evangelisk-protestantiske dogmatiske verk, Loci Communes. Melanchthon skrev også Den augsburgske bekjennelse (1530) og andre reformatoriske bekjennelsesskrifter.
Melanchthons virksomhet som kirke- og utdannelsesreformator gav ham tilnavnet Praeceptor Germaniae («Tysklands lærer»). Blant annet bygde han opp det protestantiske systemet av Landeskirchen, og reformerte Wittenbergs universitet og andre tyske universiteter og latinskoler. I dette øyemed skrev han aristotelisk orienterte lærebøker i logikk, retorikk, psykologi, etikk og fysikk. Dessuten gjennomarbeidet han en verdenshistorie, «Den carionske krønike». Hans utdannelsesinteresse kan kontrasteres mot Luthers sterkt anti-skolastiske holdning, og han er derfor ansett å ha vært av stor betydning for kulturlivets utvikling i de protestantiske land: «Melanchthons stora och förblivande insats är att ha försonat reformationen med det klassiska bildningsarvet och i den andan ha lagt grunden till den protestantiska lärdomsskolan".
Melanchthon var altså ikke alltid på linje med Luther i alle teologiske og politiske spørsmål, men han bestrebet seg på at de fremvoksende konfesjonene skulle nærme seg hverandre. Melanchthon hadde for eksempel et lysere menneskesyn enn Luther, og tok avstand fra de tanker om predestinasjon som fantes hos Luther.
Oona O'Neill

Bakgrunn

Oona ble født mens hennes foreldre var bosatt i Bermuda, i en periode da faren Eugene O'Neill drakk svært mye. Hun var to år gammel da han forlot familien til fordel for skuespilleren Carlotta Monterey, som ble hans tredje kone. Oona og hennes bror Shane (født i 1919) så ham sjelden etter dette. 
I oppveksten tilbragte Oona mange sommerferier i Point Pleasant i New Jersey. Resten av året bodde hun på Manhattan sammen med sin mor, der hun var elev på Brearley School. Hun bestemte seg for å bli skuespiller i stedet for å begynne ved Vassar College.

Ekteskap med Charlie Chaplin

I Hollywood ble Oona presentert for Charlie Chaplin, som skulle velge skuespillere til et nytt filmprosjekt. Det ble aldri noe av filmen, men Oona og Charlie ble kjærester. Eugene O'Neill ble rasende da han fikk vite om datterens forhold til den 36 år eldre Chaplin. og nektet å gi sitt samtykke til noe ekteskap mellom dem. 
Paret giftet seg i juni 1943 – én måned etter Oonas attenårsdag. Etter ekteskapsinngåelsen kuttet faren all kontakt med Oona, og de gjenopptok aldri kontakten ettersom dramatikeren avviste alle datterens forsøk på å få til en forsoning. Oonas bror Shane ble avhengig av heroin og flyttet inn i familiens hjem på Bermuda sammen med sin nye kone, der han forsørget seg selv ved å selge diverse møbler. Han ble forstøtt av deres far fordi han prøvde å begå selvmord (ved å hoppe ut av et vindu) en rekke år senere.
I 1952 ble Chaplin anklaget for «kommunistiske sympatier» og «uamerikansk virksomhet». Under et opphold i Storbritannia i forbindelse med premieren på en av hans filmer, fikk han beskjed om at han ville bli nektet innreise dersom han forsøkte å vende hjem til USA. På grunn av skattelovgivningen i England valgte familien (som da inkluderte fire barn), å flytte til Sveits. Oona ga avkall på sitt amerikanske statsborgerskap kort tid etter å ha kommet til Europa. Hun og Chaplin bosatte seg permanent sammen med sin familie i Vevey i Sveits. Vevey ble dermed stedet hvor de tilbrakte mesteparten av sine trettifem års ekteskap, og hvor de ofte mottok besøk av venner fra Hollywood.
Chaplin og Oona hadde et nært forhold i 35 år og fikk åtte barn sammen. Deres yngste barn, Christopher, ble født da Chaplin var 73 år gammel. De skal ha hatt et lykkelig ekteskap til tross for den store aldersforskjellen. Hun var også den andre stemoren til Charlie Chaplin jr. og Sydney Chaplin (1926–2009), som var Charlie Chaplins sønner fra ekteskapet med Lita Grey (1908–1995).
I mars 1975 var Charlie Chaplin på et kort besøk tilbake i USA for å motta en Oscar, Ikke lenge etter ble helsetilstanden hans kraftig forverret, og han døde mens han sov natt til første juledag 1977. Han ble 88 år gammel. Etter at ektemannen var død flyttet Oona til New York, hvor hun forsøkte å bygge seg et liv på egen hånd. Hun trakk seg senere tilbake til gården i Sveits, hvor hun levde en eremitt-tilværelse. Ifølge sin tidligere svigerdatter Patrice Chaplin samt Jane Scovell, som utga en uoffisiell biografi om Oona, slet hun også med alkoholisme. Hun døde av kreft i bukspyttkjertelen den 27. september 1991, i Corsier-sur-Vevey i Sveits.
Lenauheim

Lenauheim er en landsby i Banat i Romania. Den ligger i fylket Timiș, ca. 45 km. fra provinshovedstaden Timișoara. Landsbyen ble grunnlagt av tyske (banat-schwabiske) nybyggere i 1767, og het frem til 1926 offisielt Csatád. Fra 1920 ble navnet Lenauheim, etter poeten Nikolaus Lenau som var født i landsbyen, brukt på tysk. Dette navnet ble offisielt i Romania i 1926.
I 1865 hadde landsbyen ca. 3 200 innbyggere, i 1940 var folketallet 2 400, derav 95 % tyskere. Som følge av utvandring etter annen verdenskrig sank antallet tyskere først til ca. 50 %, og i 1992 bodde det bare rundt 100 tyskere av en befolkning på 1 400.
Lenaus fødehus huser Heimatmuseum Nikolaus Lenau, som omfatter et minnesmerke for Lenau og en etnografisk avdeling, i tillegg til en dukkesamling, hvor dukker vises i banat-schwabiske folkedrakter.
Arjeplog

Testby for bilindustrien

Store deler av Europas bilindustri har valgt Arjeplog som sentrum for vintertesting. Det er den viktigste private næringsvei i kommunen. Fra desember til mars kommer det til Arjeplog ca. 2 300 ingeniører og teknikere som arbeider med å vinterteste biler. Testindustrien har blitt svært viktig for økonomien i Arjeplog. I kommunen fins en videregående skole med linje for biltestvirksomhet, Hornavanskolan, samt universitetsutdannelse ved Luleå tekniska universitet.
Imbrius

Utseende

Middelsstore, slanke, brunlige trebukker. Antennene er så lange som kroppen eller litt lengre. Pronotum har rundede sider og er nokså ruglete. Dekkvingene er parallellsidige.

Utbredelse

Slekten er utbredt i Sørøst-Asia (Laos, Vest-Malaysia, Sumatra, Borneo og Filippinene).
Kommunal vei 833 (Rogaland)

Kommunal vei 833 (Kv833) i Rogaland følger deler av den tidligere Fv833.
Den opprinnelige Fylkesvei 833 i Rogaland gikk mellom Ørpetveit i Haugesund og Spanne i Karmøy. Deler av veien er omklassifisert til kommunal vei i forbindelse med åpning av T-forbindelsen, resten av veien er blitt arm av Fv831Fylkesvei 831.
Svend Tråseth

Svend Tråseth (Traaseth, Trådset, Trosset) (født omkring 1699 i Fåberg, død 1769 i Sør-Aurdal) var en norsk byggmester, kjent for oppførelsen av flere kirkebygninger i Gudbrandsdalen og Valdres.
Det er sannsynlig at han stod som ansvarlig for byggingen av Fåberg kirke i 1720-årene og Lillehammer kirke i 1733. I 1735-36 var han byggmester for Bagn kirke i Sør-Aurdal, og i 1735-37 for Aurdal kirke, Nord-Aurdal. Han bygde tårn til Elverum kirke i 1737 og takrytter til Hedalen stavkirke i 1738. I 1749-50 bygde han Bruflat kirke i Etnedal. Alle kirkene hans var laftede korskirker.
I Bagn i Valdres virket han også som gjestgiver.
Amandaprisen 2002

Amandaprisen 2002 var utdelingen av Amandaprisen i 2002. Den ble delt ut i Haugesund den 17. august 2002. Både filmer fra 2001 og 2002 var nominerte.

Vinnere og nominerte

Nominasjonene til Amandaprisen:.
Vinnerne i hver kategori er uthevet.
Oversikt over værmeldere på TV 2

Under følger en oversikt over værmeldere på TV 2 fra starten i 1992:

Kritikk

TV-seer og pensjonist Agnar Støverød klaget inn Storm Geo (leverandør av værtjenestene) til Likestillings- og Diskrimineringsombudet høsten 2012. Han påstod at menn ble utelukket fra disse stillingene. TV 2 svarte at det det var en bevisst strategi med kvinnelige værmeldere. Medieforsker og førstelektor Turid Øvrebø ved Høgskolen i Volda mente at dette var kvinnediskriminerende og at en burde ansette menn samt eldre kvinner.
Republikken Ancona

Republikken Ancona (italiensk: Repubblica Anconitana) ble opprettet den 19. november 1797 som en fransk vasallstat. Republikken omfattet områder i regionen Marche og hadde Ancona som hovedstad. Den 7. mars 1798 ble staten innlemmet i Den romerske republikk, som også var fransk vasallstat.
Idag er Ancona en italiensk provins på østkysten av landet.
Penichroa

Utseende

En nokså liten, slank, brun trebukk. Antennene er noe lengre enn kroppen. Oversiden er fint hårete med lyse, oppstående hår. Pronotum er tønneformet, noe innsnevret bakerst slik at det dannes en kort "stilk" mellom pronotum og dekkvingene. Disse er parallellsidige, nokså kraftig punkterte, med et uregelmessig, gult tverrbånd og en gul flekk i spissen.

Utbredelse

Arten er vidt utbredt over store deler av Holarktis (Europa, det nordlige Asia og Nord-Amerika).
Bryn Celli Ddu

Bryn Celli Ddu er en forhistorisk sted på den walisiske øya Anglesey og ligger i nærheten av Llanddaniel Fab. Navnet «Bryn Celli Ddu» er vanskelig å oversette direkte, men det betyr enten «haugen i den mørke lund» eller mulig «haugen i guddommens lund». Jordhaugen ble plyndret og vandalisert i 1699, og arkeologiske utgravninger skjedde i årene 1928 og 1929.
I løpet neolittisk tid sto en steinsirkel og henge på stedet. Et område av brent materiale inneholdt spor av et lite menneskelig bein fra et øre, dekket av en flat stein.
Steinene ble fjernet i tidlig bronsealder da en typisk ganggrav ble bygget over toppen midten på hengen. En utskåret stein med spiralmotiv og slangeform sto i gravkammeret. Det har siden blitt fjernet og tatt vare på av Amgueddfa Cymru (Wales' nasjonalmuseum) og erstattet av en etterligning som står utenfor. En jordhaug som dekker graven er restaurering fra 1900-tallet, og den opprinnelige haugen var antagelig langt større.
Norman Lockyer som i 1906 publiserte den første systematiske undersøkelsen av megalittisk astronomi, har argumentert at Bryn Celli Ddu markerte sommersolverv. Dette ble latterliggjort i sin tid, men nyere undersøkelser av Steve Burrow, kurator ved neolittisk arkeologi ved Amgueddfa Cymru (Wales' nasjonalmuseum) har påvist at denne teorien sannsynligvis er riktig. Denne innrettingen knytter Bryn Celli Ddu til en håndfull andre steder, inkludert Maes Howe og Newgrange, som begge peker til midtvintersolverv. Det har også blitt foreslått at en egenskap tilsvarende til «lysgangen» i Newgrange kan ha sitt motstykke ved Bryn Celli Ddu (Pitts, 2006).
En rekke på fem groper fra tidligere stolper, det vil si stolpehull, ble tidligere antatt å ha vært samtidig med graven, altså ca. 3000 f.Kr., men har siden blitt påvist å være av nyere dato. Tidlige resultater av karbondatering har datert trekull fra stolpene fra to av hullene til å være fra mesolittisk tid (Pitts, 2006).
Il Lombardia 2011

Il Lombardia 2011 var den 105. utgaven av Il Lombardia (Giro di Lombardia), og ble arrangert 15. oktober 2011. Det var det siste rittet i UCI WorldTour 2011. Rittet var på 241 km og gikk fra Milano til Lecco.
I tillegg til de 18 ProTeam var Acqua & Sapone, Androni Giocattoli, Colnago-CSF Inox, Europcar, Geox-TMC, Farnese Vini-Neri Sottoli og FDJ invitert til å delta.
Bette Davis Eyes

«Bette Davis' Eyes» er en hitlåt fra 1974 som ble skrevet av Donna Weiss og Jackie DeShannon, men gjort kjent av den amerikanske singer-songwriteren Kim Carnes. Den ble skrevet i 1974 og spilt inn av DeShannon det samme året. Men det var først i 1981, da Carnes spilte inn sin versjon, at den ble en kommersiell suksess. 
Carnes slapp låten som singel 10. mars 1981 og hadde 1.-plassen på Billboard Hot 100 i ni uker, samt endte opp som Billboards største hit gjennom hele året. Den hadde også 1.-plassen på hitlistene i totalt 31 land, inkludert Tyskland, Australia, Sveits, Italia, Norge, Japan og Brasil. Singelen vant Grammy for både beste sang og beste innspilling i 1982. «Bette Davis Eyes» er det første sporet på albumet Mistaken Identity, som ble utgitt i april 1981.
Låtens tittel henspiller på skuespillerinnen Bette Davis' karakteristiske øyne. 
Blant nordmenn er melodien også godt kjent fra Prima Veras coverlåt Ivar Medaas øyne.
Ingjerd Schou

Karrière

Schou vokste opp i Skiptvet i Østfold, men bosatte seg senere i Spydeberg. Hun flyttet hjemmefra da hun var 15 år gammel for å gå på reformgymnas. Deretter ble det utdannelse innen sykepleierfaget: vanlig sykepleierutdanning og offentlig godkjent sykepleier fra 1977, spesialutdanning i intensivsykepleie i 1980, administrasjonslinjen ved Norges Sykepleierhøyskole i 1982, og Med.fak fra Universitetet i Oslo, samt mastergrad i helseadministrasjon fra 1988. Hun har faglig bakgrunn som spesialutdannet sykepleier. 
Hennes bakgrunn fra helsevesenet brakte henne inn i flere administrative stillinger innenfor Østfold fylkeskommune før hun i 1991 ble direktør for Indre Østfold sykehus i Askim. Fra 2006 har Schou vært prosjektdirektør i Helse Øst RHF, og senere Helse Sør-Øst RHF.
Ingjerd Schou har også bodd på Gressvik, i Onsøy og i Sarpsborg. Den politiske karrieren startet i kommunestyret i Spydeberg i 1992. Der har hun vært gruppeleder for Høyre og sittet i formannskapet. Hun har hatt mange verv, både i organisasjoner og innen politikken, og ble i 2000 nominert på sikker plass på Østfold Høyre sin liste til stortingsvalget 2001. 22. november 2008 ble Schou nominert på Østfold Høyres førsteplass foran stortingsvalget 2009, etter knepen seier over Martin Engeset. Ved stortingsvalget ble Schou, som ventet, valgt inn for sin andre periode.
Niccolò Jommelli

Liv

Jommelli fikk sin første undervisning av kanniken Muzzillo som ledet koret ved katedralen i Aversa. Muzzillo fikk faren til å sende den talentfulle gutten til videreutdanning ved en av de berømte konservatoriene i Napoli, og i 1725 begynte Jommelli på Conservatorio San Onofrio. Lærere var Ignazio Prota og Francesco Feo. I 1728 byttet han over til Conservatorio della Pietà dei Turchini.
Våren 1737 fikk Jommelli oppført sitt første sceneverk, buffaen L'errore amoroso, på Napolis Teatro dei Fiorentini. Det første seria-verket var Ricimero Re dei Goti som han hadde en vellykket oppføring med i Teatro Argentina i Roma 1740. Fra nå av lå hovedvekten av hans skapende virksomhet i opera seria-sjangeren.
Ólafur Ragnar Grímsson

Utdannelse

Fra 1962 til 1970 studerte han økonomi og statsvitenskap ved Universitetet i Manchester. Han har også vært professor i statsvitenskap ved Háskóli Íslands.

Politisk karriere

Ólafur har vært medlem av Alltinget. I årene 1988–1991 var han finansminister, og mellom 1987 og 1995 var han formann for Alþýðubandalagið (Folkealliansen), et sosialistisk politisk parti som eksisterte mellom 1968 og 1998, etter at han brøt med Framsóknarflokkurinn (Fremskrittspartiet). 
Ólafur ble første gang valgt til president i 1996. Han benyttet nyttårstalen i 2011 til å kunngjøre at han ikke ville stille til gjenvalg. Etter at det ble samlet 30 000 underskrifter for å få ham til å stille igjen, endret han mening og kunngjorde at han vil stille som kandidat også ved valget i 2012. Han vant valget 30. juni 2012 med 53 % av stemmene. Med gjenvalg i 2012 gikk han i gang med sin femte periode som president.
I sin nyttårstale 1. januar 2016 kunngjorde han at han kom ikke til å stille til gjenvalg i presidentvalget i august 2016. Den 18. april 2016 kunngjorde han at han likevel ville stille, for så å meddele at han ikke stilte likevel 9. mai 2016.

Veto mot Alltinget

Han var Islands første president som nedla veto mot en lov vedtatt av Alltinget. Vetoretten er nedfelt i artikkel 26 i Islands grunnlov. 
Ólafur benyttet denne vetoretten første gang den 2. juni 2004 mot en ny kontroversiell lov om massemedia, som neppe hadde støtte i folket. Gjennom sitt veto tvang presidenten dermed Alltinget til å legge loven ut til en folkeavstemning, før den kunne tre i kraft. Ingen folkeavstemning ble noensinne avholdt, og regjeringen trakk stilltiende tilbake hele det kontroversielle lovforslaget.
I 2010 og 2011 nektet han to ganger å godkjenne Alltingets vedtak av Icesave-avtalen, noe som medførte at det ble avholdt folkeavstemninger.

Familie

I 1974 giftet han seg med Guðrún Katrín Þorbergsdóttir. De fikk to tvillingdøtre i 1975. Guðrún Þorbergsdóttir døde i 1998 av leukemi. 
I mai 2000 ble Ólafur Grímsson forlovet med israelske Dorrit Moussaieff. Vielsen fant sted på hans 60. årsdag, den 14. mai 2003 i en privat seremoni i presidentresidensen på Bessastaðir.

Utmerkelser

Ólafur Ragnar Grímsson ble i 1998 tildelt storkors av St. Olavs Orden. I 2016 ble han tildelt Nersornaat i gull.
Primera División

Rivalerier

El Clásico - Real Madrid og FC Barcelona
Derbi madrileño - Real Madrid og Atlético de Madrid
El Gran Derbi/Derbi sevillano - Real Betis og Sevilla FC
Derbi barceloní - FC Barcelona og Espanyol
Derbi de la comunitat - Valencia og Villarreal
Derbi valenciano - Levante og Valencia
Derbi vasco - Athletic Club og Real Sociedad
O noso derbi - Celta de Vigo og Deportivo de La Coruña
Derbi del sur de Madrid - Leganés og Getafe
El Viejo Clásico - Real Madrid og Athletic Club
Perlemorciklide

Akvaristikk

Perlemorcikliden bør ha rikelig med gjemmesteder i akvariet. Den blir opptil 20 cm lang, og kan ta mindre fisk. Fisken kan bli noe aggressiv under lek.